  Туспуктэм: «Бизнес-Успех» йӧскалык премилэн пресс-службаез Наталия Сильвестрова Удмуртилэн тӧроезлэн советникеныз Дарья Сунцоваез юнматӥзы. Со сярысь элькун тӧролэн но кивалтэтлэн пресс-службаез ивортӥз. Дарья Сунцова ужбергатон огазеяськонэн элькунлэн инветиционной кужымзэ азинтон понна ужалоз, озьы ик экономикалы сӥзем арня ӵоже кылдытэм ӵектосъёсты быдэстонэз выроз. ВАТСАН Дарья Юрьевна Сунцова вордскиз Ульяновскын. «Высшая школа экономики» эскеронъя йӧскалык университетэз, Россиысь кивалтэт бордын ужась Коньдон ужпумъёсъя университетэз йылпумъяз. Берло дыре «ОПОРА РОССИИ» бизнес огазеяськонлэн президиумелэн ёзчиез, собере правленилэн ёзчиез сямен, озьы ик «Агентство стратегических инициатив» огазеяськонлэн эскерет кенешнзлэн ёзчиез сямен ужбергатонэз азинтонъя мерлыко ӵектосъёсын ужаз, со пӧлын «Бизнес-Успех» йӧскалык премилэн радъян комитетэныз кивалтӥз, кудӥз 10 ар ӵоже быдэс Россиысь покчи но шоро-куспо ужбергатонысь 100 сюрс пала огмуртъёсты герӟаз. Тодэ вайытом, Сергей Юринэз Удмуртиысь экономикая министрлэсь ужзэ быдэсъясе юнматӥзы. Тегъёс: Политика кивалтэт АлександрБречалов Удмуртия  